הוועדה המיוחדת לפניות הציבור, כנסת 20, פרוטוקול מספר 35, 2016-01-11 13:33

ישראל אייכלר: אנחנו פותחים את ישיבת הוועדה לפניות הציבור לגבי העדר הסדר "ערך צבור" בחברת אגד.

ישראל אייכלר: אני רוצה לפתוח את הישיבה בברכות.

ישראל אייכלר: ברכות לשר האוצר, ברכות לשר הפנים והפריפריה, ברכות לשר התחבורה ולמשרד התחבורה.

ישראל אייכלר: במשך 67 שנה אני לא זוכר אירוע כזה של הורדת מחירים דרסטית של מחירי התחבורה הציבורית.

ישראל אייכלר: זו ברכה גדולה, דבר גדול מאוד.

ישראל אייכלר: כמה שאנחנו עוסקים בבעיות פה ושם, לא מדובר בסכומים האדירים של 650 מיליון שקל שהמדינה השקיעה השנה בהורדת מחירי התחבורה הציבורית.

ישראל אייכלר: אנחנו רק מקווים שזה יעשה בדרך טובה ונכונה מבלי להפלות כל מיני ערים ואזורים כמו שקרה עם הרפורמה שרק עכשיו נכנסה לתוקף.

ישראל אייכלר: נדבר על זה בדיון הבא, על ערים שיצאו מהמטרופולינים למיניהם.

ישראל אייכלר: בעניין של "ערך הצבור" ניהלנו מאבק במשך שנים, כבר כשיצא ה"רב קו" הזכור לא לטוב עד היום הזה, דיברנו וצריך להזכיר את זה שוב.

ישראל אייכלר: אני לא יודע מה ההשפעה של האזכור הזה, שיש אנומליה משפטית בעצם קיומו של כרטיס "רב קו" שהמערכת המשפטית עדיין לא מכירה בחוקיותו.

ישראל אייכלר: עד כדי כך שאי אפשר לקדם חוקים להסדרת ה"רב קו" בתקנות לפני שהעניין הזה יסודר.

ישראל אייכלר: זה לא יאומן כי יסופר.

ישראל אייכלר: אולי צריך לעשות איזו פעולה שהציבור ידע שיש כרטיס שמתעלל במשך כמה שנים בנהגים ובנוסעים ובעוברי הדרך בגלל אי הסדרה.

ישראל אייכלר: הסיבה הבסיסית שעדיין לא אושר הכרטיס שנקרא בשעתו "הכרטיס החכם", בגלל וויכוחים משפטיים, אני לא יודע, אולי בתוך משרד התחבורה או שאני לא יודע איפה.

ישראל אייכלר: פשוט אנומליה, אני לא מכיר משהו דומה בכל מערכות המדינה שנוגע למיליוני אזרחים והוא פשוט לא חוקי.

<שלומית אבינח: הרבה שנים.

ישראל אייכלר: הרבה שנים, מתי זה היה שהגשתי הצעת חוק בעניין "מרכז שירות רב קו"?

ישראל אייכלר: <קריאה> 2010.

ישראל אייכלר: אני חושב שב-2011.

ישראל אייכלר: בכל אופן, אני הגשתי הצעת חוק שעברה בקריאה טרומית, הועברה לוועדת הכלכלה והייעוץ המשפטי לא מאפשר לסדר את זה בטענה בסיסית: "הכרטיס איננו חוקי ואי אפשר לדון עליו כדי לשפר אותו, כי הוא לא חוקי".

ישראל אייכלר: אם הוא לא חוקי אז איך?

ישראל אייכלר: תיאורטית אפשר לבקש מהמשטרה להגיד לנהגים ולנוסעים: 'אסור לכם להשתמש בכרטיס הלא חוקי'.

ישראל אייכלר: לא יאומן.

ישראל אייכלר: אני חושב שעל התנחלויות לא חוקיות או מאושרות דיברו כל כך הרבה ועל כרטיס פשוט אי אפשר לדבר.

ישראל אייכלר: אנחנו צריכים להתייעץ גם בוועדה וגם עם חברי כנסת אחרים אולי, מה עושים כדי להציף את הנושא הזה שחייבים להסדיר באופן חוקי את "הרב קו" כדי שיהיה מסודר, שנדע מה חוקי ואיך הוא עובד.

ישראל אייכלר: אחד הדברים שכל הזמן רצינו, שיהיה "ערך צבור".

ישראל אייכלר: אדם שקונה לא צריך לעשות חוזה על כל מסלול בנפרד.

ישראל אייכלר: ברוך ה', ברפורמה החדשה אפשר להטעין "ערך צבור" בכל החברות בסכומים של כפולות של 30,50,100,150 ואפילו 200 שקל לשימוש בכל קווי התחבורה הציבורית.

ישראל אייכלר: כשאני אומר 'בכל קווי התחבורה הציבורית' כנראה שזה לא מדויק כי יש חברות שעדיין לא עושות את זה.

ישראל אייכלר: "ערך צבור" מכובד על ידי כל חברות האוטובוסים חוץ מ"אגד ירושלים".

ישראל אייכלר: מה קרה ל"אגד ירושלים"?

ישראל אייכלר: לא יאומן, סיפורי חלם צריכים להוציא מהדורה חדשה של ספרים, כי בירושלים זכינו לרכבת קלה.

ישראל אייכלר: רכבת קלה מובילה 140 אלף אזרחים ביום, זה לא איזו רכבת קלה של איזה.

ישראל אייכלר: רכבת קלה, המכונה שלה לא מכירה, ממש חלם אני לא מצליח להבין, לא מכירה בכרטיסים האלה.

ישראל אייכלר: יש לנו פה תגובה של חברת סיטיפס, אנחנו נביא אותה.

ישראל אייכלר: כשכולם צודקים האזרח נפגע.

ישראל אייכלר: "אגד" טוענת: "חברת אגד מאפשרת החל מ-4 בדצמבר 2015 שימוש ב"ערך צבור" בכל הקודים למעט קוד 61 – דימונה רכסים".

ישראל אייכלר: מה חטאו דימונה רכסים?

ישראל אייכלר: יש לנו פה נציגות של "אגד", בבקשה.

ישראל אייכלר: "וקוד 62 ירושלים פנימי.

ישראל אייכלר: בקווים בבני ברק וירושלים אפשר להשתמש ב"ערך צבור", אבל אין "ערך צבור" בירושלים בגלל שיתופיות עם חברת סיטיפס".

ישראל אייכלר: חברת סיטיפס אומרת: "החברה מקדמת בברכה" אולי היא שמה שלט על הרכבת 'ברוכים הבאים'.

ישראל אייכלר: "שדרוגים במטרה לשפר את השירות לציבור הנוסעים בירושלים.

ישראל אייכלר: נושא "ערך צבור" מצוי בדיונים אל מול המדינה.

ישראל אייכלר: "סיטיפס" העבירה למדינה כבר לפני שנה", את טענתם, "הצעה ליישום שיפור המכונות.

ישראל אייכלר: לצערי משרד התחבורה בחר בחלופה אחרת שרק בימים אלה מתגבשת לתכנית פעולה".

ישראל אייכלר: כשאומרים במשרד ממשלתי 'בימים אלה' אני יודע במה מדובר, כולנו יודעים.

ישראל אייכלר: "הצפי למימוש החלופה שבחר משרד התחבורה, כשנה לאחר מתן הוראת שינוי מהמדינה לזכיין".

ישראל אייכלר: זאת אומרת, נגזר על תושבי ירושלים שנה לפחות לא הכיר ב"ערך הצבור".

ישראל אייכלר: אנחנו לא יכולים להשלים עם דבר כזה.

ישראל אייכלר: אני רוצה לעשות אתכם דיון מה אפשר לעשות.

ישראל אייכלר: מה עוד, יש עוד כמה חברות שאינן טוענות במקומות מסוימים "ערך צבור".

ישראל אייכלר: משרד התחבורה פועל ליישום "ערך צבור" אצל כלל מפעילי התחבורה הציבורית לרבות רכבת ישראל.

ישראל אייכלר: הם מבטיחים שלקראת המחצית השנייה של 2016 יוכלו כל מפעילי התחבורה הציבורית לרבות - - להפעיל כרטיס "ערך צבור".

ישראל אייכלר: כמנהגנו אני רוצה לאפשר קודם כל לפונים.

ישראל אייכלר: יוסף חיים כהן לוין, בבקשה, מה הפניה שלך.

<יוסף חיים הכהן לוין: שלום וברכה.

<יוסף חיים הכהן לוין: בהיותי נוסע בתחבורה הציבורית, כמשתדל קבוע, אפילו בזכותי מהעבודה לקבל רכב, אני משתדל לנסוע בתחבורה הציבורית.

<יוסף חיים הכהן לוין: נסעתי בשבוע שעבר מירושלים לבני ברק בשתי חברות.

<יוסף חיים הכהן לוין: בהלוך נסעתי ב- 422 – בחברת אפיקים ונאמר על זה, רק "ערך צבור" ואין כרטיסיות.

<יוסף חיים הכהן לוין: בחזור חזרתי ב"אגד", אמרו לי, יש כרטיסיות ויש הלוך-חזור, יש הכול ביחד.

<יוסף חיים הכהן לוין: שאלתי בחברת אפיקים מדוע לא מאפשרים כרטיסיות, 'אין דבר כזה יותר, במשרד התחבורה אין מושג כזה ואנחנו לא יודעים'.

<יוסף חיים הכהן לוין: אמרתי להם שב"אגד" היה ושיש.

<יוסף חיים הכהן לוין: שאלנו נהג, באמצע בני ברק שאלנו נהג "אגד", הוא אמר: 'כן, יש כזה דבר'.

<יוסף חיים הכהן לוין: יוצא שאדם שנוסע מירושלים לבני ברק משלם 70 שקל, 30 שקל "ערך צבור" לחברת אפיקים ו-32 שקל ל"אגד" או 19 - - -

ישראל אייכלר: כנוסע צד אחד כאילו.

<יוסף חיים הכהן לוין: לכל מקום.

<יוסף חיים הכהן לוין: זו רק חברה אחת אז אנחנו צריכים לקפוץ על שתי- - -

ישראל אייכלר: זה כרגע, היום?

<יוסף חיים הכהן לוין: כרגע היום, אני אראה לך מהבוקר.

ישראל אייכלר: טוב, אנחנו נבדוק את הדבר הזה.

<יוסף חיים הכהן לוין: למעשה שבוע שעבר, אני אראה לך מהבוקר שעשיתי עוד פעם, כי הייתי שבועיים - - -

ישראל אייכלר: התאחדות הסטודנטים בישראל, יובל אביגדור קשרי ממשל, בוא ספר לנו מה אתם רואים.

<יובל אביגדור: שלום.

<יובל אביגדור: אנחנו מייצגים כ-200 אלף סטודנטים שנוסעים בתחבורה הציבורית, 80% מהציבור שלנו.

<יובל אביגדור: באנו בעניין "ערך צבור".

<יובל אביגדור: קוראים שאכן הוא מתממש כפי שהוא אמור להתממש.

<יובל אביגדור: נהייה בכל דיון שקשור לתחבורה ציבורית, הוא נושא שיקר לליבנו ולכן הגענו היום לתמוך בפנייה הזאת ולוודא שהדברים קורים היטב.

ישראל אייכלר: מה אתם יכולים לעשות כדי להביא לידיעת הסטודנטים את הבעיה שיש לנו כציבור נוסעים עם "סיטיפס" ועם "אגד"?

<יובל אביגדור: הכרות עם ההסדר הזה?

<יובל אביגדור: יש לנו כלים להעביר את זה בתפוצה רחבה לכל הסטודנטים.

ישראל אייכלר: שיש פה בעיה.

<יובל אביגדור: כן.

ישראל אייכלר: הם יכולים להגיב משהו, להתעורר, לעשות משהו, לעורר מישהו?

<יובל אביגדור: במקרה הזה שרואים את הפערים האלה שאנחנו מדברים עליהם?

ישראל אייכלר: על העובדה שאין בירושלים "ערך צבור" בגלל שיש וויכוח בין משרד התחבורה ו"סיטיפס" על המכונות שצריכות, זה דבר שאנחנו כנוסעים לא צריכים לסבול מזה.

ישראל אייכלר: אני מבין שחודש לוקח להתקין, לשדרג מכונה, להחליף מכונה.

ישראל אייכלר: מה זה שמשרד התחבורה אומר לי שבמחצית של 2016 ו"סיפטיפס" אומרים לי: 'בשנה הזאת בכלל לא יהיה', אז מה, שנה שלמה הסטודנטים בירושלים יהיו מקופחים לעומדת כל הסטודנטים ומכל הנוסעים בארץ?

<יובל אביגדור: אתה צודק.

<יובל אביגדור: אני אישית לא נתקלתי בפער הזה.

<יובל אביגדור: אני מאמין שהוא קיים ולכן אני כאן.

<יובל אביגדור: טוב שאתה פה, תעביר את זה.

<יובל אביגדור: אני הקראתי מההודעות של "סיטיפס" ומ"אגד".

יעקב גיל: גיל יעקב מארגון 15 דקות – צרכני תחבורה ציבורית.

יעקב גיל: קודם כל אני ממש מברך על הדיון כי אנחנו בעצם נמצאים כבר כמה שנים בבעיה שהיא ידועה והמדינה לא עושה שום דבר בנושא הזה.

יעקב גיל: הבעיה היא כזאת: "סיטיפס" נמצאת בבוררות מול משרד התחבורה והאוצר על שורה של נושאים.

יעקב גיל: שורה של נושאים שבעצם נוגעים על התנהלות כלכלית, על עמידה בהתחייבות של "סיטיפס".

יעקב גיל: בעצם כל מהלך שנועד לשיפור לטובת הציבור נתקע בבוררות הזאת.

יעקב גיל: הנושא של החלפת מכונות התיקוף של "סיטיפס" זה לא משהו חדש, זה לא משהו שצץ בעקבות הרפורמה שבחצי השנה האחרונה התקדמה.

יעקב גיל: זה משהו שכבר יושב בבוררות הזאת מזה זמן.

יעקב גיל: אבל, ההתדיינויות אינן חשופות לציבור וגם לא בפניכם.

יעקב גיל: הבוררות היא בעצם על שורה של טענות שיש למדינה כנגד "סיטיפס" - -

ישראל אייכלר: שלא קשורות לעניין המכונה.

<יובל אביגדור: אחת מהן זה הנושא של המכונות.

ישראל אייכלר: אתה רוצה לומר שיש לינקטש' בין הבעיות האחרות לבעיית המכונות?

<יובל אביגדור: בהחלט, כי בעצם "סיטיפס" באופן עקבי לא מוכנה לבצע שיפורים, למיטב הבנתי, אפילו הצעות שניתנו על ידי המדינה למימון לא התקבלו כי "סיטיפס" תמיד רוצה יותר כסף.

<יובל אביגדור: כל שינוי קטן שרוצים לבצע היום בכל היבט, כולל בהיבט של מכונות תיקוף, בעצם "סיטיפס" דורשת עוד כסף.

<יובל אביגדור: אני חושב שהגיע הזמן, במיוחד שמדברים עכשיו על הרפורמה בתחבורה הציבורית שהיא רפורמה שנוגעת לכיס של האזרח, זה לא משהו בין תשתיתי בין המדינה ל"סיטיפס".

<יובל אביגדור: זה משהו שהוא נוגע לכיס של האזרחים, הגיע הזמן שמשרד התחבורה והאוצר יבשילו את השרוולים ויפסיקו את ההתנהלות הזאת, בפורמט הזה של הבוררות.

<יובל אביגדור: זה פשוט בלתי נסבל.

<יובל אביגדור: אני לא מבין למה הציבור צריך לחכות שנים בשביל החלפת מכונות, פשוט קשה להסביר את גודל השערורייה.

<יובל אביגדור: הנה, עכשיו אנחנו נתקלים באחת התוצאות של ההתנהלות של רפיון וחולשה מול זכיין פרטי.

<יובל אביגדור: הרפיון בעצם גורם כרגע למחיר כבד לתושבי ירושלים שלא נהנים מהרפורמה הזאת.

<יובל אביגדור: היה לי חשוב לשים את זה בהקשר של ההתנהלות של משרדי התחבורה והאוצר מול הזכיין, זה בעצם לב העניין.

<יובל אביגדור: בעצם זו בוררות שיש בה נציגות של האוצר, תחבורה, עיריית ירושלים מול סוללת עורכי דין מ"סיטיפס".

<יובל אביגדור: כל שינוי קטן נתקל בקשיים כולל השינוי הזה שאנחנו מדברים עליו.

<יובל אביגדור: אני מאוד שמח שנכנסתם לנושא הזה כי זה פותח- - -

ישראל אייכלר: אני רוצה למקד.

ישראל אייכלר: יש בוררות כל הזמן גם עם "אגד" ו"דן".

ישראל אייכלר: משרד התחבורה כמי שמזרים מיליארדים כל הזמן - - -

<יובל אביגדור: לא.

<יובל אביגדור: זה משהו תקדימי ושונה.

ישראל אייכלר: מה שאני רוצה לומר, אני רוצה לחזק את טענתך ולומר שצריך להפריד את הבוררויות שיש להם ב-X,Y,Z מול העניין של ה-A , המכונות שאנחנו מדברים עליהן.

ישראל אייכלר: לעשות בני ערובה את נושא המכונות, בעייננו זה חמור ביותר מה שגיל אמר, אם אכן נכון הדבר זו שערורייה שאסור לשתוק עליה.

<יוסף חיים הכהן לוין: וזה לא שונה ב"אגד".

<יוסף חיים הכהן לוין: "אגד" מחזיק קו מכונות, עם כל תקיעה במכונה האנשים מחכים שעות.

<יוסף חיים הכהן לוין: לראיה, איך אומר, שכבוד היושב ראש יבוא איתי לכותל או שיבוא איתי בקווי גאולה- - -

ישראל אייכלר: אבל זה נושא אחר.

<יוסף חיים הכהן לוין: לא.

<יוסף חיים הכהן לוין: אותן מכונות.

<יוסף חיים הכהן לוין: "אגד" גם לא מוכן.

<יוסף חיים הכהן לוין: אחרי שלוש פניות שאני פניתי אישית ל"אגד" בנושא הזה - - -

ישראל אייכלר: לא מוכן למה?

<יוסף חיים הכהן לוין: לשנות את מערכת המכונות של הנהגים.

<יוסף חיים הכהן לוין: הרי יש לך מכונות, אתה יודע שהן נתקעות אחת אחרי השנייה, אתה יודע שאתה מגיע למצב שאתה לא יכול לנסוע.

<יוסף חיים הכהן לוין: אני אגיד ליושב ראש יותר מזה, נסעתי בשבוע שעבר בקו 55 בגאולה, נעמד הנהג – אין מכונה.

<יוסף חיים הכהן לוין: מה הייתה תגובת הנהג, 'אין, לא נוסעים'.

<יוסף חיים הכהן לוין: הנוסעים לא אשמים, ילדים ואנחנו לא אשמים לנושא שאין מכונה.

<יוסף חיים הכהן לוין: ש"אגד" יעמיד שלושה פקחים כמו בתחנה המרכזית שמבקרים מאחור, שיתקף וייסע, שיעלה מבקר.

ישראל אייכלר: או שיסייע את האזרחים או שישחרר אותם ושייסע עם האוטובוס שלו למוסך.

<יוסף חיים הכהן לוין: אני גם יודע את האפשרויות הפשוטות שיש לו.

ישראל אייכלר: אני רוצה לתת לארגון נוסעי התחבורה הציבורית בישראל, איתי חיים בבקשה.

<איתי חיים: שלום לכבודו.

<איתי חיים: גם אני מאוד שמח לדיון שנערך עכשיו.

<איתי חיים: אני רוצה לברך גם את רן שדמי ראש אגף כלכלה שנכנס לפני מספר חודשים לתפקידו.

<איתי חיים: אני רוצה לציין שלפני כחצי שנה קיבלנו הבטחה מצד משרד התחבורה שנושא יישום הטמעת ה"ערך הצבור" אמור להסתיים עד אפריל 2016.

<איתי חיים: אני חושב שאם הנתונים השתנו בזמן הזה שיתקן אותי כאן ידידי.

<איתי חיים: אני חושב שכל עיכוב ביישום ההטמעה עלול כנראה לעכב את השלב השני של הרפורמה במטרופולינים, זה חשש מאוד גדול שאנחנו מעלים אותו כרגע.

ישראל אייכלר: רגע, מה שהבטיח שר התחבורה שיהיה בינואר, אתה חושב שיתעכב?

<איתי חיים: אפריל 2016.

<איתי חיים: עכשיו התחילו עם הכרטיסים התקופתיים.

<שלומית אבינח: ב- 2 באפריל השלמת הרפורמה.

<איתי חיים: בדיוק, השלמת הרפורמה במטרופולינים באפריל אמורה בעצם להתייחס לנושא של הכרטיס הבודד ולאפשרויות נוספות שתבואנה בחשבון - - -

ישראל אייכלר: למה אתה חושב שאין זמן עד אפריל לתקן את כל הבעיות שדיברנו עליהן?

<איתי חיים: זה לא רק לתקן.

<איתי חיים: הטמעה של "ערך צבור" כולל "סיטיפס", כולל "אגד" – אנחנו הבנו שעד אפריל הכול אמור להסתדר, יכול להיות שהיו עדכונים תוך כדי.

<איתי חיים: זאת הבטחה שקיבלנו לפני כחצי שנה לפי לו"ז מסודר שמשרד התחבורה העביר אלינו בזמנו.

<איתי חיים: דבר נוסף, אני חושב שיש כאן איזו בעיה בהסברה שיורדת מצד משרד התחבורה למפעילות, לנהגים ובסופו של דבר לנהג - - - -

ישראל אייכלר: אני רוצה לעדכן אותך במה שכבר שאלתי את משרד התחבורה.

ישראל אייכלר: בתשובה שלהם הם כותבים לנו: "המשרד מצפה שלקראת המחצית השנייה של 2016" כך שלא מדובר באפריל.

<איתי חיים: השאלה איך בעצם אנחנו הולכים ליישם את - - -

ישראל אייכלר: ציפייה, לא משהו בהתחייבות.

ישראל אייכלר: מה היית אומר לשר התחבורה, אם הוא היה יושב פה מה היית אומר לו?

<יובל אביגדור: קודם כל לזרז את היישום של ה"ערך הצבור", לפתור באמת את הבירוקרטיות בכל החברות.

<יובל אביגדור: להבין אם זה הולך באמת לפגוע ביישום הרפורמה בתחבורה הציבורית.

<יובל אביגדור: הדבר השני שאני רוצה להתייחס אליו זה הנושא ההסברתי שמגיע באמת ממשרד התחבורה למפעילה, לנהגים ובסופו של דבר לנהג.

<יובל אביגדור: מאז פרסום הרפורמה על ידי משרד התחבורה אנחנו מקבלים עשרות פניות בגלל אי הבנה של הנושאים, מה זה בדיוק "ערך צבור", השימושים של "ערך צבור", מה ההבדל בין "ערך צבור" לבין כרטיסיות, האם זה טוב זה לא טוב, מה היתרון.

<יובל אביגדור: אנחנו בעצמנו מסבירים לציבור שבעצם המטרה של "הערך הצבור" זה חוזה ארצי.

<יובל אביגדור: בעצם החוזה הארצי הזה נותן את ההנחה בעת ההטענה הכספית, ואז הוא מייתר את הצורך להטעין כרטיסיות של מפעילים נוספים.

<יובל אביגדור: זה "ערך צבור" שהוא חוזה שאפשר להשתמש בו מול מפעילות נוספות.

<יובל אביגדור: אנחנו כן מזהים כאן איזו פער, אני לא יודע אם זה בין משרד התחבורה לבין החברות, הפער ההסברתי, או לנהגים.

<יובל אביגדור: או האם הנהגים מקבלים באמת את ההדרכה המדויקת, כי יש הרבה בעיות שאנחנו עולים עליהן.

<יוסף חיים הכהן לוין: לנהגים בתחבורה הציבורית מסודרת, ההסברה בשטח, בתחנות כשמעמידים בנאדם וכששואל אדם שאלה ,"ערך צבור" מ-30 שקל נהייה 7.5 והוא לא יודע על מה מדובר בכלל.

<יוסף חיים הכהן לוין: אני אתן דוגמה, עולה אישה עם סטודנט ואומרים לך שפעם היה 19 שקל הלוך-חזור בני ברק, אומרים לך תשים 30 שקל תקבל 3 נסיעות ב-30 שקל.

<יוסף חיים הכהן לוין: הוא מתחיל לשאול את השאלה, הוא אומר לך: 'לפי החשבון אני לא יודע'.

<יוסף חיים הכהן לוין: על זה היה צריך לשים אנשים, דיילים שיסבירו לבנאדם בתחנה עוד לפני שהוא בכלל- - -

ישראל אייכלר: דיילים של החברה.

<יוסף חיים הכהן לוין: של החברה או של - -.

<יוסף חיים הכהן לוין: על השאלה שנשאלת האנשים בכלל לא יודעים, הדייל לא יודע מה שאני שאלתי אותו והוא עונה על שאלה אחרת, והבנאדם שואל מה קורה פה.

ישראל אייכלר: אני אפנה אל משרד התחבורה.

ישראל אייכלר: דקלה מ"אגד" בבקשה.

<דקלה איל: אני רוצה להגיד לעצם הפנייה - - -

ישראל אייכלר: לממשלה אנחנו נותנים את זכות התשובות לכל השאלות.

ישראל אייכלר: אין מוקדם ומאוחר בוועדה.

ישראל אייכלר: בבקשה.

<דקלה איל: לעצם הפנייה המקורית לקו 402, ירושלים בני ברק.

<דקלה איל: עד ל-4 בדצמבר 2015, כמו שנאמר "אגד" טענה ותיקפה כרטיסיות של שני נקובים, חמישה נקובים ושישה נקובים בקו.

<דקלה איל: מ-4 בדצמבר, עם תחילת שלב א' של הרפורמה בעצם בנוסף לכרטיסיות, "אגד" טוענת ומכבדת "ערך צבור" בקוד הספציפי הזה- - - <קריאה:> לא כולם.

<דקלה איל: יצאה, יש לנו מודעה שהופצה לכלל הנהגים ב"אגד" שבה כתוב, היא הופצה ב-2 בדצמבר, במפורש כתוב קוד 13, טעינה.

<דקלה איל: זה הסבר על הטעינה והשימוש של "ערך צבור".

<דקלה איל: מאחור כתובים כל הקודים, קוד 13 – בני ברק ירושלים.

<דקלה איל: יתרה מזאת, זה מופיע גם בחוברת שכל נהג "אגד" מחויב להחזיק, כל הנושא של טעינה ושימוש ב"ערך צבור", כולל קוד 13 שניתן לו תשומת לב מיוחדת.

<דקלה איל: <קריאה:> שאלה לי אליך.

<דקלה איל: שנייה.

<דקלה איל: תרשום, אשמח לענות על הכול.

ישראל אייכלר: תרשום לך את השאלה.

<דקלה איל: בגלל שהרפורמה, בעצם היה שלב א' שדיבר על השוואת ההנחות.

<דקלה איל: שלב ב' היה על הכרטיסים התקופתיים, בעצם נעשו גם כנסים למנהלי סניפים, לבעלי תפקידים, לאנשים שעובדים בעמדות "רב קו" או על הקו בירושלים.

<דקלה איל: באתר האינטרנט של "אגד" מוסבר בדיוק הנושא של השימוש ב"ערך צבור".

<דקלה איל: כשאני בודקת את הנתונים בעצם אני רואה שיש גידול בנתונים של השימוש ב"ערך צבור" בקו 402.

<דקלה איל: זה אומר, שאם ינואר-נובמבר בעצם לא היה "ערך צבור", אני רואה בדצמבר כ-5,400 שימושים ב"ערך צבור" בקו, זה ורק ב"אגד", "אפיקים" זה משהו אחר.

<דקלה איל: בנתונים ההתחלתיים של ינואר, שיש לי עד עכשיו, אני רואה כבר עכשיו 4,600 שימושים ב"ערך צבור" בקו הספציפי הזה.

<דקלה איל: זה מהווה כ-14% מהשימושים בינואר.

<דקלה איל: זאת אומרת, "אגד" כן מכבדת, כן טוענת.

<דקלה איל: אולי נתקלת בנהג ספציפי שאולי - - -

ישראל אייכלר: את חושבת אולי שזה לא ספציפית?

<דקלה איל: לא.

<דקלה איל: אנחנו עושים את המקסימום כדי להעביר את זה לנהגים.

<דקלה איל: התייחסת גם לנושא של המכשירים - - -

ישראל אייכלר: אולי קודם נפתור את הבעיה הספציפית, אתה תעביר אלינו, או ל"אגד" ישירות והעתק אלינו את היום ואת השעה שזה היה.

ישראל אייכלר: הנהג יצטרך להיקרא לברור וצריך לפרסם את זה בין הנהגים שנהג שהתעצל או שלא היו לו עצבים לעשות את זה שידע שהוא עובר על ההוראות של החברה.

ישראל אייכלר: בכללי, מה את אומרת על - - -

<דקלה איל: בכללי אמרתי שדיברת על מכשירי הכרטוס.

<דקלה איל: אנחנו עושים את המקסימום.

<דקלה איל: "אגד" עושה את המקסימום בין אם זה להעמיד פקחים בקווי הכותל שמתקפים את הכרטיסים של הנוסעים.

<דקלה איל: בנוסף, "אגד" נמצאת בהליך של החלפת מכשירי הכרטוס שלוקח זמן.

<דקלה איל: כל מכשירי הכרטוס - - -

ישראל אייכלר: אז אולי אוטובוסים שנוסעים בדרך והם עדיין עם הכרטוס המשוכלל, מעכבים את התנועה, מעכבים את הנוסעים, מעכבים את הנהגים.

<דקלה איל: זה עדיין לא התחיל.

<דקלה איל: אנחנו מתחילים בעוד כחודש להחליף.

<איתי חיים: מתי זה אמור להסתיים, כמה זמן זה אמור לקחת?

<דקלה איל: אני לא רוצה, זה לפחות - - -

ישראל אייכלר: רגע, עוד שאלה שהוא העלה פה, נהג שהמכונה שלו התקלקלה - - -

<איתי חיים: לפחות שנה.

ישראל אייכלר: שנה להחליף את המכשירים?

<דקלה איל: זה כל כרטיסי הכרטוס של "אגד".

<דקלה איל: כן.

<איתי חיים: בכמה מדובר?

<דקלה איל: 3,000.

<איתי חיים: שנה 3,000?

<דקלה איל: כן, זה ייצור של מכשירים, זה הרכבה, זה הטמעה אצל נהגים, זה הליך ארוך ומורכב, כן.

ישראל אייכלר: נהג שהתקלקלה לו המכונה, אתם יכולים לתת לו הוראה שיואיל להשלים את המסלול שלו ולהוריד את הנוסעים, לנסוע למוסך ולא לעכב את האנשים.

<דקלה איל: זו בדיוק ההנחיה שיש לו.

ישראל אייכלר: כן?

<דקלה איל: כן.

ישראל אייכלר: אז אם אתה יודע את הסיפור הזה, שלח לנו מתי זה היה ואיך היה, אנחנו צריכים לברר את זה.

ישראל אייכלר: זו שערורייה, אני, נהג כזה לא רוצה גם כשהמכונה עובדת נכון.

ישראל אייכלר: למה, כי הוא חושב שהנוסע הוא בן ערובה שלו.

ישראל אייכלר: בסך הכול זה לא הרכב הפרטי שלו, הוא לא מפסיד כלום מזה שהוא ייסע ויגיד למנהל 'התקלקלה המכונה, לא רציתי להשאיר אנשים כבני ערובה, בכלא'.

ישראל אייכלר: אגב, זה לכלוא אנשים באופן לא חוקי, 'ושחררתי אותם'.

ישראל אייכלר: זה שהוא חושב שהוא יכול לסגור אנשים, נהג כזה לא ראוי להיות נהג לדעתי.

<יוסף חיים הכהן לוין: למה בגאולה, נגיד אפילו שהמכשיר כן עובד, שיעמידו פקחים כמו בתחנה מרכזית.

ישראל אייכלר: איפה שיש עומס.

<יוסף חיים הכהן לוין: הרי יש עומס, זה מקום לעומס.

<יוסף חיים הכהן לוין: כבוד היו"ר הרי יודע, הוא מכיר.

ישראל אייכלר: יש פקחים ל"אגד" שמנווטים את העומסים.

<יוסף חיים הכהן לוין: יש, בגאולה לא זכיתי לראות אותם.

<יוסף חיים הכהן לוין: בתחנה המרכזית אני רואה אותם כל יום.

ישראל אייכלר: אנחנו נכתוב לשר התחבורה ול"אגד" על הבעיה של מקומות שיש עומסים.

ישראל אייכלר: לא רק פה ושם, בכללי צריך להיות דייל או פקח של "אגד" או שיעזור לנהגים לזרז את הדחיפות למכונות או - -

יעקב גיל: למיטב ידיעתי, היום התחילה לראשונה עלייה מכל הדלתות בקווים מסוימים ב"אגד ירושלים" ואין שום סיבה שהדבר הזה לא יורחב לקווים עמוסים.

יעקב גיל: יש כמה מקומות בארץ שזה התחיל לעבוד, אבל אין שום סיבה שזה לא יורחב בהקדם לקווים שהם עמוסים.

ישראל אייכלר: אני כבר דיברתי עם שר התחבורה לפני שנה על הרעיון הזה והוא הבטיח לי שזה יהיה.

ישראל אייכלר: לפי החשבון, זה היה צריך להיות.

ישראל אייכלר: נדמה לי שהוא כבר סלל הרבה מסלולים נהדרים ומחלפים עד שהוא פתח את הדלתות.

ישראל אייכלר: אני רוצה לציין את שר התחבורה כשדנים על תחבורה.

ישראל אייכלר: רוב הבעיות שיש לאזרחים ישירות עם השלטון זה בתחבורה, לשבח את שר התחבורה שהוא קשוב.

ישראל אייכלר: אני לא אומר שהוא יכול להיכנס לכל פרט ופרט, בכל זאת יש לו את הנמלים ועוד בעיות קשות, אבל בכל זאת הוא שומע ומקשיב.

ישראל אייכלר: אנחנו לא מתכוונים לפגוע בו, אבל צריך לתקן את הדברים.

ישראל אייכלר: עכשיו לשר התחבורה, לנציגו רן שדמי.

ישראל אייכלר: אני רוצה להגיד את התואר שלך באופן מדויק, מנהל אגף כלכלה ברשות התחבורה הציבורית.

<רן שדמי: קודם כל שלום.

<רן שדמי: אנחנו בחודשים האחרונים נמצאים בתהליך מאוץ של שינוי מבנה התעריפים וסוגי הכרטיסים בתחבורה הציבורית.

<רן שדמי: התחלנו את זה כבר בדצמבר עם השוואת ההנחות שעשינו בביטול הגבלה, מה שנקרא בזמנו קוד 12.

<רן שדמי: עשינו את זה באמת כדי לייצור איזו אחידות בתחבורה הציבורית, בין היתר גם זה מתקשר ל"ערך צבור", כדי שנוכל להפעיל את הכרטיס "ערך צבור" בכל הארץ, בכל הקווים ללא הגבלה.

<רן שדמי: כשאתה נוסע בקו עירוני וכשאתה בקו בין-עירוני אתה לא יכול ב"ערך צבור" ובקו עירוני אתה כן יכול, ברכבת אתה לא יכול ואתה פה כן יכול – בעצם התחלנו בתהליך מסודר להכנסת "ערך צבור" לכל התחבורה הציבורית בארץ לרבות ברכבת.

<רן שדמי: באוטובוסים, באמת רוב מפעילי התחבורה הציבורית והמפעילים בתחבורה הציבורית, יכול להיות שיש קשיי לידה ונהגים שלא מכירים ואולי פה ושם פספסו נהג, אולי היה במילואים כשהסבירו כל מיני תהליכים כאלה.

<רן שדמי: "ערך צבור" בקווים, למשל בקווי בני ברק ירושלים קיים ב"אגד" מ-4 בדצמבר וב-1 בינואר גם בחברת אפיקים.

<רן שדמי: אנחנו מאפשרים עוד תקופת חפיפה מסוימת גם של "ערך צבור" וגם של כרטיסיות.

<רן שדמי: אחרי התקופה הזאת המוצר הזה שנקרא 'כרטיסיות' ילך ויעלם לאט-לאט מנוף התחבורה הציבורית, כי אנחנו רוצים ללכת קדימה, ליצור כרטיס אחד שמקבלים עליו את ההנחה של "ערך צבור" - - -

ישראל אייכלר: איך אתם יכולים לבטל כרטיסיות שהכרטיס "רב קו" לא חוקי?

<רן שדמי: לגבי "רב קו" לקו אחד, הכרטיסיות זה גם לקו אחד, אין הבדל במובן הזה.

<רן שדמי: לגבי הנושא של - - -

ישראל אייכלר: אני הצעתי לחזור לכרטיסיית הקרטון הישנה וזהו.

<רן שדמי: אז לא נוכל לדבר על "ערך צבור" ותהיה עוד בעיה.

ישראל אייכלר: אני הצעתי את זה ליועצת המשפטית של וועדת הכלכלה.

<רן שדמי: מה שאני יודע על תהליך החקיקה, הוא עבר את וועדת השרים והוא הועבר לדיונים בוועדת הכלכלה.

<רן שדמי: אני מקווה שהדיונים יעילים ומהירים - - -

ישראל אייכלר: מתי זה עבר?

<אלון מסר: לוועדת שרים לפני שבועיים-שלושה.

<אלון מסר: משהו כזה.

ישראל אייכלר: עכשיו זה רק בקריאה ראשונה?

<רן שדמי: עוד לא, עוד לא.

ישראל אייכלר: זאת אומרת שוועדת הכלכלה עוד לא דנה, אבל היא מחכה לתקנות שלכם.

ישראל אייכלר: התקנות כבר הותקנו?

<רן שדמי: לא.

<רן שדמי: לפי דעתי היא לא מחכה עוד לתקנות.

<רן שדמי: קודם זה צריך לעבור את התהליך של החקיקה ואחרי זה בחלק מהמקרים צריך להכין גם תקנות.

ישראל אייכלר: אם זה עבר וועדת שרים לחקיקה, בדרך כלל זה מגיע תוך שבוע, לא?

<אלון מסר: לפעמים כן ולפעמים לא.

<אלון מסר: אני לא יודע להגיד, אני יכול לבדוק את הנושא הזה.

ישראל אייכלר: תבדוק, אם אתה צריך עזרה - - -

<אלון מסר: זה משרד התחבורה, זו הצעת חוק של משרד התחבורה.

<אלון מסר: צריך לראות איפה זה נמצא.

<רן שדמי: אני יכול לבדוק עם חוה איפה זה נמצא.

<רן שדמי: זה עבר את וועדת שרים, את זה אנחנו יודעים.

<אלון מסר: זה בוודאות.

<אלון מסר: כן.

ישראל אייכלר: אם אתה צריך את הסיוע בוועדת הכנסת לפתור את זה מחובת הנחה, אנחנו שכנים ממול ואני גם חבר בוועדה.

ישראל אייכלר: אפשר להעביר לכם כי זה מאוד חשוב, זה כבר מחכה שנים.

יעקב גיל: אגב, לתשומת ליבך יש שם סעיף בהצעת חוק שמאפשר לפקחים לקחת מאדם "רב קו" ל-72 שעות במידה והוא חושד שיש בעיה.

יעקב גיל: אני מסב את תשומת לבך.

ישראל אייכלר: שלח לי בכתב, אתה יודע שאנחנו מתייחסים בכבוד לפניות שלכם.

<רן שדמי: אנחנו, מבחינת ההכנסה של "ערך צבור", זה נמצא ברוב החברות.

<רן שדמי: איפה הוא לא נמצא, הוא לא נמצא ברכבת ששם זה פיקוח חדש.

<רן שדמי: בחודש יוני נראה, נתחיל להפעיל את "ערך צבור" גם ברכבת.

<רן שדמי: רכבת קלה, דיברנו על זה.

<רן שדמי: אני חולק על מה שגיל אמר שיש קשר לבוררות לטיפול במכונות "ערך צבור", אין קשר - - -

יעקב גיל: אז למה זה מתעכב?

<רן שדמי: זה מתעכב כי יכול להיות, אני פחות בקיא בוועדה המשותפת לאוצר ולתחבורה שדנה בזה, אבל כנראה זה מתעכב מסיבות מקצועיות וגם משפטיות שלא בהכרח קשורות לבוררות.

ישראל אייכלר: אתה יכול להגיד לוועדה שאתם מבודדים את נושא הכרטוס?

<רן שדמי: כן, חד וחלק.

ישראל אייכלר: כל הוויכוחים שיש לכם עם "סיטיפס".

<רן שדמי: חד משמעית.

<רן שדמי: בבוררות הגדולה, חד משמעית כן.

<רן שדמי: הנושא מטופל בשיתוף פעולה וברצון לפתור את הבעיה.

ישראל אייכלר: יש לך איזה תאריך שאתה יכול להגיד לנו שנדע?

<רן שדמי: אין לי לצערי.

<רן שדמי: אין לי לוח זמנים מדויק, אני יכול להגיד שלפי צו הפיקוח, אני לא יודע אם זה יעודד אתכם, אבל החל מ-1 בינואר 2017 חובה על מי שמפעיל תחבורה, הוא צריך גם "ערך צבור".

<רן שדמי: אם לא נזיז את התאריך הזה זה התאריך האחרון.

ישראל אייכלר: ה-1 ביולי?

<רן שדמי: לא.

<רן שדמי: ה-1 בינואר אם לא נזיז.

<רן שדמי: אנחנו רשאים להפעיל "ערך צבור" קודם, אבל מפעיל תחבורה ציבורית חייב להיות מוכן לכל המאוחר ב-1 בינואר 2017, אחרת הוא עובר על החוק.

ישראל אייכלר: לא.

ישראל אייכלר: אני רוצה שהוא יעבור על החוק לפני זה.

ישראל אייכלר: אני מדבר - - -

<רן שדמי: אתה רוצה שהוא יעשה, לא שהוא יעבור על החוק.

ישראל אייכלר: אני נבחר הציבור היחיד בחדר הזה, בשם מיליוני נוסעים, אנא מכם תעשו את זה הרבה יותר מהר, זה לא יכול להיות.

<רן שדמי: תאמין לי שאני - - -

ישראל אייכלר: ואני בעצמי נוסע ברכב פרטי.

ישראל אייכלר: אתה מבין את חוסר הצדק שבעניין.

ישראל אייכלר: צריך להביא מישהו שנוסע באוטובוסים ושהוא יזעק את הזעקה הזאת.

ישראל אייכלר: אנחנו לא יכולים לחכות - - -

<רן שדמי: אני חושב שלפחות משרד התחבורה באופן קבוע, ואני באופן אישי זועק את הזעקה ומדבר אל מי שבוועדה יכול להשפיע ולקדם, כולל אנשים מ"סיטיפס", כולל בתחבורה, באוצר.

<רן שדמי: זה על השולחן, אנחנו לא מרפים מזה, אנחנו חושבים שמאוד חשוב לתושבי ירושלים "ערך צבור".

<רן שדמי: זה לא פוגע רק בתושבי ירושלים, זה פוגע באנשים שמגיעים לירושלים מתל אביב, מבני ברק, מבית שמש, ממודיעין.

<רן שדמי: מכל מקום שיש להם "ערך צבור" והם מעוניינים להמשיך עם אותו כרטיס לנסוע בירושלים ופתאום הם צריכים לקנות כרטיסיה או מוצר אחר.

<רן שדמי: אני חושב על זה מחשבה רחבה, זה יושב על שולחננו ואנחנו לא עוזבים את זה - - -

ישראל אייכלר: אבל עכשיו אתה בשבילנו השלטון, אתה יכול למשל להגיד עכשיו ל"אגד", אמרה הגברת מ"אגד" שצריך להחליף עכשיו 3,000 מכונות ושזה ייקח שנה, אתה כמשרד ממשלתי יכול להגיד שבחודש אחד וחצי אפשר להחליף את המכונות.

ישראל אייכלר: יש מספיק אנשים, נדמה לי שיש מיליון עובדים במגזר הציבורי, אפשר למצוא אנשים ואפילו חברות פרטיות שישמחו לעשות את זה.

<רן שדמי: חברות פרטיות עושות את זה.

ישראל אייכלר: הם ישמחו לעשות את זה ולהרכיב מהר מהר.

<רן שדמי: תאמין לי, אין לכם בררה אלא להאמין לי שמשרד התחבורה לוחץ על "אגד" ועל חברות אחרות שצריכות לשדרג את מערכות הכרטוס שלהן ולעשות את זה.

<רן שדמי: אם אפשר לעשות את זה קודם, אז אנחנו לוחצים לעשות את זה קודם, אבל בסוף צריך לעשות טוב ונכון.

<רן שדמי: אם המערכת של "אגד" בסוף לא תעבוד טוב, אז היקף התלונות על כרטיסים שלא מתקפים או שיתוף שלא עבד - - -

ישראל אייכלר: על זה לא מדברים.

ישראל אייכלר: שזה לא יעבוד טוב, אז אנחנו לא צריכים את זה בכלל.

ישראל אייכלר: אם העיקרון נקבע והסדר נקבע והמכונה היא בסך הכול דבר טכני, כלומר, אם מכונה אחת עובדת גם אלף מכונות יכולות לעבוד.

<רן שדמי: בסוף נכון.

<רן שדמי: יש פה שני שלבים.

<רן שדמי: יש שלבים, במיוחד בארגון כמו "אגד" יש קודם כל את השלב של הפיתוח, סיום הפיתוח ולראות שהמכונה עוברת את כל שלבי הפיתוח ואת כל הבדיקות כנדרש.

ישראל אייכלר: עוד לא עברה?

<רן שדמי: להבנתי, אולי האנשים כאן יתקנו -- -

ישראל אייכלר: אני מאמין שהם לא היו מעלים על אוטובוס אחד מכונה אחת שלא עברה את כל התהליך.

<רן שדמי: אחר כך המערכת הזאת, זו מערכת שמחוברת לכל המערכות, דטה בייס של "אגד", אם זה להנהלת החשבונות, אם זה למערכת הסדרן, אם זה למערכות נוספות אחרות.

<רן שדמי: כל עוד שהדברים האלה לא - - -

ישראל אייכלר: לכמה חברות יש זיכיון להפעיל את המכונות האלה?

<רן שדמי: יש בעולם מספר לא מבוטל של חברות.

<רן שדמי: בארץ למיטב ידיעתי יש 4 חברות עיקריות שמפעילות.

ישראל אייכלר: וכולן עובדות איתן או שמישהו זכה?

<רן שדמי: לא.

<רן שדמי: המפעיל מחליט.

<רן שדמי: יש תקן שכולם והמפעיל מחויבים לו.

<רן שדמי: אולי יש איזה הליך תחרותי בין החברות שעומדות לייצר את מכשיר הכרטוס הזה בתקן הנדרש.

<רן שדמי: מי שזוכה, כמובן ש- - -

ישראל אייכלר: אתה יודע שלמשרד התחבורה יש בעיה בתחומים אחרים שעושים מכרזים, זוכים הזוכים ותוקעים כבישים שלמים ורכבות.

ישראל אייכלר: רק בשבוע שעבר הגשתי בקשה לסדר בעניין הבקיעים שנמצאו באחת השלוחות של הרכבת לירושלים.

ישראל אייכלר: מה אומר לי שר התחבורה, קודם אמר לי את זה באופן פרטי ואחר כך אמר את זה על הבמה, שזה סכסוך בין שני קבלנים שאחד זכה, אחד עשה.

ישראל אייכלר: זאת אומרת, יש בעיה קשה מאוד כאשר אתם נותנים מכרז למישהו, הוא יכול לסחוב את זה שנה-שנתיים.

ישראל אייכלר: יכול להיות שאתם צריכים שכל 4 חברות, זה לא הרבה, שתעבודנה כולן יחד במקביל.

<רן שדמי: לא.

<רן שדמי: זה אצל אותו מפעיל.

<רן שדמי: אני לא בטוח שזה - - -

<דקלה איל: אלו מכשירים אחרים, זה משהו שונה.

ישראל אייכלר: אלו מכשירים שונים?

<רן שדמי: זה אותו תקן, אבל - - -

ישראל אייכלר: אני הבנתי שזה אותו תקן.

<רן שדמי: התקן הוא תקן, אבל - - -

ישראל אייכלר: זאת אומרת, אם אני צריך 3,000 אוטובוסים לעשות, אני לא יכול לסמוך על חברה אחת שמתי שהוא, המנהל, לא ירגיש טוב או שמישהו- - -

<דקלה איל: לא.

<דקלה איל: לא.

<דקלה איל: זה האינטרס של כולנו, גם של "אגד" וגם של מי שמספק את המכונות, לעשות את זה כמה שיותר מהר, אבל הכי טוב שאפשר.

ישראל אייכלר: אני יודע שהכביש לבית שמש שנים כבר תקוע.

<רן שדמי: ממה שראינו ש"אגד" דיווח, אז בוודאי יש סנקציות ויש תהליך מעקב.

<רן שדמי: כמשרד התחבורה אנחנו לא עושים הנחות לאף מפעיל בתחומים של רמת שירות, בנושא של הכנסת "ערך צבור", של יישום הרפורמה, של יישום ההנחות כמו שצריך, של מילוי ההנחיות.

<רן שדמי: זה בנפשנו ואנחנו לא עושים הנחות לאף אחד, לא ל"אגד", הם יודעים את זה - - -

ישראל אייכלר: אולי אתם גם מחייבים אותם לשים פקחים ודיילים שיעזרו לאנשים שלא מסתדרים, או לנהגים שלא יודעים, כדי לזרז במקומות עמוסים?

<דקלה איל: אנחנו עשינו את זה ברפורמה.

<דקלה איל: כל הפקחים של "אגד" בשבועיים הראשונים לרפורמה היו רק בנושא של הכרטיסים התקופתיים - - - <קריאה:> לא זכינו לראות אותם ברחוב מלכי ישראל בירושלים.

ישראל אייכלר: לא משנה, אתה מדבר על רחוב מסוים, זה חשוב שאתה אומר, אבל היא - - -

<דקלה איל: לא "בערך צבור", בקווים - - -

ישראל אייכלר: אז למה שלא תעשו גם ב"ערך הצבור"?

<רן שדמי: איפה שנכנס ה"ערך צבור", בדרך כלל העלינו גם קמפיין וגם פרסום מאוד נרחב, בין אם זה היה בתל אביב גוש דן, בין אם זה היה בחיפה, מטרופולין חיפה.

<רן שדמי: כשהכנסנו את "ערך צבור" זה היה מלווה בקמפיין עם דיילים.

<שלומית אבינח: כוכבית 2717, אני ניסיתי לפני הדיון.

<שלומית אבינח: כוכבת 2717 זה המוקד - - -

<רן שדמי: זה של "אגד"?

<שלומית אבינח: לא, של משרד התחבורה.

<רן שדמי: 8787.

<שלומית אבינח: כשאתם מדברים על הרפורמה אתם מפנים לאינטרנט, לאתר משרד התחבורה להסבר של הרפורמה.

<רן שדמי: 8787.

<שלומית אבינח: לא זכרתי את המספר, לקח המון זמן עד שענו לי.

<שלומית אבינח: רציתי לשאול.

ישראל אייכלר: מה זה המון זמן?

<שלומית אבינח: חיכיתי במשרד, שמתי על חייגן ושמעתי מוסיקה.

ישראל אייכלר: יותר מ-3 דקות?

ישראל אייכלר: <קריאה:> זה בוודאות, זה מצב קבוע.

<רן שדמי: אני לא חושב שזה מצב קבוע.

<שלומית אבינח: אני אומרת שלקראת הדיון רציתי לבדוק מה נותנים כמענה.

<שלומית אבינח: כלומר, כמנהלת הוועדה, אומנם אני לא נוסעת בתחבורה ציבורית.

<שלומית אבינח: המון המון זמן עד שאפילו לא זכרתי את המספר.

<רן שדמי: לאחרונה הצבנו גם בכוכבית 8787 אנשים מיוחדים שרק יענו כי עכשיו מתקבלות לא מעט פניות לגבי כרטיסי המנוי של הרפורמה ואיך נוסעים, איך כדאי לנסוע, איזה כרטיס לקנות.

<רן שדמי: יש מוקדנים ייעודיים שעונים לזה.

<רן שדמי: אני מניח שיש לחץ על השירות.

ישראל אייכלר: מה הבשורה שאתה מביא לנו פה?

ישראל אייכלר: עם כל הסקירה שלך, והיא מאוד נכונה, לא שמענו שום חידוש.

<רן שדמי: קודם כל אני אומר, "ערך צבור" נכנס לתחבורה ציבורית.

<רן שדמי: כפי שהבטחנו כבר מתחילת ינואר 2016 רוב החברות נותנות "ערך צבור".

<רן שדמי: אפשר לנסוע ברוב חלקי הארץ עם הכרטיס הזה.

<רן שדמי: מאמצע השנה אנחנו גם מכניסים את רכבת ישראל שזו בשורה משמעותית.

<רן שדמי: היכולת לנסוע - - -

ישראל אייכלר: זאת אומרת, רכבת ישראל אתה אומר, אתה לא אומר הרכבת הקלה, נכון?

<רן שדמי: אני לא אומר רכבת קלה, אני לא יודע, נצפה בתהליך הסופי.

<רן שדמי: כמו שאמרתי, כולנו פה יודעים שה-1 בינואר 2017 זה כבר של הצו, של החוק.

<רן שדמי: אני מניח שגם ל"סיטיפס" אין לה עניין להפר את החוק.

<רן שדמי: אין לאף אחד דחייה מה-1 בינואר 2017.

<רן שדמי: <קריאה:> אגב, יש מפעילים חדשים?

<רן שדמי: יש מספר מפעילים נוספים קטנים שעדיין לא הוכנס להם "ערך צבור".

<רן שדמי: למשל אזור צפון הנגב שהוא בתהליך של החלפת מפעיל.

<רן שדמי: בפברואר כבר היה שם מכרז - - -

ישראל אייכלר: כשאתה אומר 'צפון הנגב' - -

<רן שדמי: אזור אשקלון.

<רן שדמי: המפעיל הקיים מן הסתם לא מפעיל "ערך צבור".

<רן שדמי: המפעיל החדש נכנס כבר עם "ערך צבור".

<רן שדמי: דבר דומה יש לנו בבאר שבע עירוני, חברת מטרודן שאנחנו איתה בסוף תקופת ההסכם.

<רן שדמי: במהלך החודש הזה, מקסימום בתחילת פברואר בוחרים זוכה.

<רן שדמי: אנחנו בודקים את האפשרות להפעיל בכל זאת למספר החודשים שנותרו "ערך צבור", בהנחה שזה לא כרוך בהשקעות גבוהות מדי אנחנו נעשה את זה.

<רן שדמי: אם זה כרוך בהשקעות גבוהות מדי אז נחכה לספטמבר למועד בו יכנס המפעיל ושם זה יופעל.

<רן שדמי: באזור אשדוד ונתניה זה אמור להתחיל לפעול ב-1 בפברואר.

<רן שדמי: כנ"ל באזור רהט, חברת גלים.

<רן שדמי: דבר נוסף ודוגמה למה שקורה בבאר שבע, יש לנו את ביתר עילית שגם שם המכרז יתפרסם במהלך החודשיים הקרובים.

<רן שדמי: גם שם מערכות הכרטוס הן מאוד מאוד ישנות ולא תומכות ב"ערך צבור".

<רן שדמי: כאן נשאלת השאלה כמה עולה להחליף את כל המערכות - -

<יוסף חיים הכהן לוין: מסתם ידיעה.

<יוסף חיים הכהן לוין: בביתר עילית, כשמדברים ביתר עילית, הם הלכו והגיעו למצב של עומס אנשים בערב שבת, במוצאי שבת בכל דלת יש שני מכשירים.

<רן שדמי: אבל אין "ערך צבור".

<רן שדמי: נכון.

<רן שדמי: רגע, מכשירים זה - - -

ישראל אייכלר: יש מכרז להחליף בביתר עילית את המכשירים?

<רן שדמי: בביתר עילית תקופת ההפעלה מסתיימת בעוד כשנה ומשהו, סדר גודל של שנה.

<רן שדמי: כפי שנדרש, צריך שנה ומספר חודשים מעכשיו לעשות מכרז, כן.

ישראל אייכלר: אבל מה זה משנה מי יזכה במכרז.

ישראל אייכלר: הרי כל החברות שיזכו תצטרכנה לעשות "ערך צבור", אז למה לא לעשות את זה מעכשיו?

<רן שדמי: כי בסוף המערכת היא של המפעיל.

<רן שדמי: אם עכשיו צריך להשקיע כמה מיליונים טובים לתקופה של שנה, - - - <קריאה:> אז שהציבור ימשיך לשלם על מעברים מיותרים?

ישראל אייכלר: גם אם המכרז הוא בעוד כמה חודשים, מתי מתחילים?

ישראל אייכלר: <קריאה:> שנה.

ישראל אייכלר: אז בשביל שנה - - -

<רן שדמי: לא.

<רן שדמי: מהרגע שאנחנו נפרסם את המכרז, תוך כשנה נכנס המפעיל החדש.

ישראל אייכלר: נו, זאת אומרת ששנה שלמה ביתר עילית לא תקבל את ה"ערך הצבור" בגלל שאתם הולכים להחליף את המפעיל.

ישראל אייכלר: כל מי שרוצה להיות מפעיל שידע שכמו שהוא צריך שישה גלגלים באוטובוס הוא צריך מכונה כזאת, כי אחרת הוא לא יוכל לגשת למכרז.

<רן שדמי: בביתר עילית זה קשור להפעלה של איך זה בירושלים.

<רן שדמי: אם אני אתן לביתר עילית "ערך צבור" והוא לא יכול להשתמש בו בירושלים, אז מה הועילו חכמים בתקנתם.

<רן שדמי: <קריאה:> לבני ברק ולאשדוד.

ישראל אייכלר: למה הוא לא יכול, כי בירושלים אין?

<רן שדמי: כן.

<רן שדמי: עיקר הנסיעות הן לירושלים.

<רן שדמי: אם נפלח את זה - - -

<יוסף חיים הכהן לוין: אז בוא נסגור גם את ,422 שם יש "ערך צבור".

<יוסף חיים הכהן לוין: אין בירושלים אז מה ניתן לעשות.

<רן שדמי: זה לא אותו דבר.

ישראל אייכלר: זה קצת חד גדיא, בגלל ש"סיטיפס" לא נותנת בירושלים גם אין בביתר.

<רן שדמי: התחלתי להגיד בהתחלה שלפתור את הבעיה של ירושלים ב"ערך צבור" זה דבר שהוא יושב על שולחננו, הוא מהותי, הוא דרמטי, הוא חשוב.

<רן שדמי: אנחנו לא מקלים בזה ראש כי ירושלים היא מטרופולין מרכזי שמרכז אליו תנועה - - -

ישראל אייכלר: כל הארץ, אמרת את זה.

<רן שדמי: מכל המקומות וזה חשוב.

יעקב גיל: מה הבעיה המשפטית עם "סיטיפס"?

יעקב גיל: אולי כדאי שהוועדה תדע.

<רן שדמי: אני לא, ל"סיטיפס" יש לה הסכמים גם עם המפעיל שלה, יש וועדת מכרזים ויש הסכמים ויש כל מיני.

<רן שדמי: אני לא רוצה להיכנס לזה ואני גם לא יודע.

<רן שדמי: אני רק אומר שזה לא חשוב.

ישראל אייכלר: אני רוצה להגיע לסיכום, אבל יש לי שאלה טכנית.

ישראל אייכלר: עד שמסיימים את המכונות האלה, אם בא פקח למכונה כזאת לתקוף והוא יעמוד בכל דלת, אפשר לעשות את זה מעכשיו למשל בירושלים או - - -

<רן שדמי: אין לכל נהג, זה לא קשור.

ישראל אייכלר: לפקח יש לו, לא?

<רן שדמי: לא.

<רן שדמי: אין לפקח של "סיטיפס" מכונה שיודעת לקרוא "ערך צבור" כי אין - - -

ישראל אייכלר: מה זאת אומרת, למה?

<רן שדמי: כי אין להם.

<רן שדמי: המוצר לא קיים אצלם.

ישראל אייכלר: אותו מוצר שיש ל"אגד" יכול להיות להם.

<רן שדמי: יכול להיות, אבל - - -

ישראל אייכלר: עד שהם יעשו את זה, ככה אני יכול לפתור את כל הבעיה של כל ירושלים, זה משהו טכני מאוד.

<רן שדמי: גם הדברים הטכניים לוקחים זמן.

<רן שדמי: נכון, זה טכני, אבל גם הטכני לוקח זמן.

<רן שדמי: אם זה היה כזה פשוט, תאמין לי, היינו אומרים לעשות את זה.

<רן שדמי: זה לא כזה פשוט.

<רן שדמי: יושבים שם אנשים שמנסים למצוא פתרון כמה שיותר מהר.

<רן שדמי: אני לא רוצה להגיד משהו שהוא לא - -

<יוסף חיים הכהן לוין: נחזור לביתר, החלפת החברה כמו שמודיעין עילית כשהחליפו חברה, אז אנשים הפסידו כסף כי הכרטיסיות שלהם לא היו - - -

<רן שדמי: היום התהליך אחר.

<רן שדמי: אתה יכול לנסוע עם כרטיס של א' ולנסוע בחברה ב'.

<רן שדמי: לגבי מה ששאלתם בנוגע לעלייה מכל הדלתות.

<רן שדמי: באמת הנושא הזה מתקדם ואתם רואים שיש היום טקס של התחלת הפעילות בירושלים.

<רן שדמי: בתל אביב, זה כבר פועל בכל הקווים העמוסים של תל אביב.

<רן שדמי: אנחנו הולכים להרחיב את זה עכשיו במסגרת המכרזים שזכו, המפעיל של פתח תקווה, באלעד - - - <קריאה:> מתי יעבוד הכול?

<רן שדמי: בואו נתחיל עם הקווים, זה הכיוון.

<רן שדמי: קודם כל זאת המטרה.

<רן שדמי: המטרה להפעיל בכל השירות העירוני במדינת ישראל.

<רן שדמי: זה הכיוון.

<רן שדמי: עכשיו מתחילים בקווים - - <קריאה:> אז בוא נציע ל"אגד" שהקווים ברחובות הצרים, כמו ביחזקאל שם.

<רן שדמי: יחד עם אנשי המקצוע עשינו תהליך מאוד מסודר כולל לזהות את הקווים העמוסים ששם זה הכי נדרש.

<רן שדמי: <קריאה:> אני מדבר בשם מיליוני האנשים שנוסעים באוטובוסים, לא ברכב.

<רן שדמי: אנחנו משתדלים לייצג אותך נאמנה.

<רן שדמי: לא תמיד מצליחים, אבל משתדלים.

<רן שדמי: באמת עשינו סריקה של כל הקווים העמוסים ואמרנו מתחילים שם.

<רן שדמי: כנ"ל בתל אביב, כנ"ל גם ממשיכים בחיפה.

<רן שדמי: במכרזים, בכל מכרז.

<רן שדמי: בבאר שבע באותו מכרז שדיברתי לפני עשר דקות, כל המכרז הזה בכל העיר ייסעו בעלייה מכל הדלתות.

<רן שדמי: כנ"ל אנחנו עושים את זה באשדוד, כנ"ל בפתח תקווה ובקעת אונו.

<רן שדמי: הדברים האלה נכנסים, צריך לעשות את הדברים האלה בצורה מסודרת ומבוקרת.

<רן שדמי: יש משמעות לעלייה מהדלת האחורית, אנחנו בכלל בתהליך שאנחנו רוצים לשחרר את הנהג מלהתעסק עם כסף.

<רן שדמי: זה הכיוון.

<רן שדמי: אנחנו משקיעים בזה המון אנרגיה ומשאבים ואנחנו הולכים לשם בקצב יותר מואץ אפילו ממה שחשבנו בהתחלה.

<רן שדמי: בשיתוף מלא של אגף תקציבים הדברים האלה קורים.

<רן שדמי: בואו נראה איך זה יעבוד ממחר, הסיפור של העלייה מהדלת האחורית בירושלים.

<רן שדמי: אנחנו מקפידים.

ישראל אייכלר: אני רוצה להודות לך.

ישראל אייכלר: אנחנו נדבר בדיון הבא.

ישראל אייכלר: אני רוצה לסכם.

<איתי חיים: אנחנו פשוט לא קיבלנו תשובה לגבי דבר אחר, לגבי היישום של ה"ערך הצבור", איך הוא עלול להשפיע על הרפורמה באפריל.

ישראל אייכלר: אתה שמעת דברים ברורים על התאריכים.

ישראל אייכלר: חייבים לומר שרן שדמי דיבר בכנות, רק שאל תצפה לפני ה- 1.1.2017 להשלמת התהליך הזה.

ישראל אייכלר: אני מתרגם את דברייך.

ישראל אייכלר: אני רוצה לסכם את הדיון.

<רן שדמי: אני מקווה שאני אהיה איש בשורות פה ולבוא לבשר לך.

ישראל אייכלר: אנחנו נקיים דיון מיוחד לכבוד הבשורה הזאת.

ישראל אייכלר: אני רוצה לסכם את הדברים: הוועדה שמעה על התהליך של הרפורמה.

ישראל אייכלר: קודם כל הוועדה ברכה על הורדת המחירים בתחבורה הציבורית שעשתה הממשלה, בירכה את שר התחבורה, שר האוצר ואת השר דרעי שר לפריפריה והפנים על הורדת המחירים.

ישראל אייכלר: הוועדה פונה לשר התחבורה להפריד מידית בין הבוררות והבעיות הקיימות בין "סיטיפס" למשרד התחבורה והאוצר לבין סוגיית המכונות ל"ערך הצבור", כי זה מונע מכל ירושלים וסביבותיה את הזכות הבסיסית שיש לכל האזרחים לקבל את הכרטיס ב"ערך צבור".

ישראל אייכלר: הוועדה קובעת שציבור האזרחים לא צריך להיות בן ערובה לחברות ואפילו לא לנהגים שיש להם מכונה מקולקלת.

ישראל אייכלר: הוועדה דורשת ש"אגד" תודיע לכל הנהגים שאם יש בעיה במכונה שקודם כל ישלימו את הסיבוב וישחררו את הנוסעים ואחר כך לנסוע למוסך לתקן את זה.

ישראל אייכלר: הוועדה מבקשת ממשרד התחבורה לחייב את החברות לשים פקחים עם מכונות תיקוף ב"ערך צבור" עד אשר יותקנו המכונות בכל האוטובוסים בכל רחבי הארץ.

ישראל אייכלר: כמו כן, הוועדה מבקשת לסיים את תהליך פתיחת כל הדלתות במקומות העמוסים בכל רחבי הארץ.

ישראל אייכלר: הוועדה מבקשת ממשרד התחבורה ומהחברות לעשות הסברה לפרויקט "ערך צבור", לא על ידי הנהגים אלא על ידי הסברה, פרסום ודיילים שעוזרים לנוסע להתמצא בכרטיסי "ערך צבור".

ישראל אייכלר: הוועדה מבקשת להציב פקחים בכל התחנות העמוסות כדי לעזור לנהג ולמכונה לתקף את הכרטיסים מבלי לעכב את הנוסעים ואת המכוניות שמאחורי האוטובוס.

ישראל אייכלר: הוועדה רשמה את הודעת מנהל אגף הכלכלה במשרד התחבורה שעד אמצע השנה ברכבת ישראל יתחילו לפעול לפי ה"ערך הצבור", בכל המקומות שהוא מנה, ושתוך חודש וחצי יתחילו לפעול מכונות "ערך צבור".

ישראל אייכלר: הוועדה רשמה לפניה שגם ביתר עילית וגם היישובים שמסביב לירושלים סובלים מהבעיה של "סיטיפס" שאינה מתקינה את המכונות.

ישראל אייכלר: הוועדה מבקשת באופן מידי ששר התחבורה ושר האוצר יכנסו לעניין ולסגור את הבעיה כדי שכל אזרחי ישראל יוכלו לנסוע ב"ערך צבור" ולא תהייה אפליה בין נוסעים לנוסעים, בין ערים לערים.

ישראל אייכלר: תודה רבה שבאתם.

ישראל אייכלר: אנחנו סוגרים את הישיבה.